**КОМИ РЕСПУБЛИКАСА ПРАВИТЕЛЬСТВОЛÖН ШУÖМ**

**Коми Республикаса бюджетнöй учреждениеяслысь уджсö Россия Федерацияса бюджетнöй кодекслöн 781 статьяса 1 пункт серти переходнöй кадколастö субсидияяс сетöмöн сьöмöн могмöдан случайяс йылысь**

«Государственнöй (муниципальнöй) учреждениеяслысь правовöй положениесö бурмöдöмкöд йитöдын Россия Федерацияса торъя законодательнöй актö вежсьöмъяс пыртöм йылысь» Коми Республикаса государственнöй учреждениеяслы переходнöй кадколастö Федеральнöй оланпас збыльмöдöмын аслыспöлöслунъяс йылысь» Коми Республикаса Оланпаслöн 1 статьяса 11 пункт серти Коми Республикаса Правительство шуис:

1. Индыны, мый Коми Республикаса бюджетнöй учреждениелысь уджсö могмöдöны сьöмöн (водзö – бюджетнöй учреждение) Россия Федерацияса бюджетнöй кодекслöн 781 статьяса 1 пункт серти субсидия сетöмöн (водзö субсидия) татшöм случайяс дырйи:

Бюджетнöй учреждениелы государственнöй заданиесö лöсьöдö да вынсьöдö Коми Республикаса олöмö пöртысь власьт орган, кодi збыльмöдö учредительлысь могъяс да уджмогъяс (водзö – Учредитель), бюджетнöй учреждениеясöн государственнöй услугаяс (удж) сетöм (збыльмöдöм) вылö нормативнöй рöскодсö арталö Учредитель урчитöм пöрадок серти, а сiдзжö Учредитель видлалö бюджетнöй учреждениелысь вöзйöм сы йылысь, медым бюджетнöй учреждениелысь уджсö могмöдны сьöмöн субсидия сетöмöн.

2. Бюджетнöй учреждениеяслысь уджсö субсидияясöн сьöмöн могмöдны вуджöм йылысь бюджетнöй учреждениеяслысь вöзйöмъяс видлалöм кузя Учредительлысь удж котыртан пöрадоксö вынсьöдö Учредитель да йöзöдö «Öтуввезын» сылöн официальнöй сайтын сiйöс примитан лунсянь 5 уджалан лунöн.

Тайö пунктса медводдза абзацын индöм вöзйöм видлалан помшуöмсö оформитöны Учредительлöн решениеöн да мöдöдöны Коми Республикаса сьöм овмöс министерствоö сiйöс примитан лунсянь 3 уджалан лунысь оз сёрджык.

3. Тайö шуöмыс вынсялö сiйöс примитан лунсянь да уджалö 2012 вося тöвшöр тöлысь 1 лунöдз.

4. Тайö шуöмсö олöмö пöртöм бöрся видзöдны Коми Республикаса Юралысьöс вежысь – Коми Республикалöн сьöм овмöсса министр В.А. Тукмаковлы.

Коми Республикаса Юралысь В. Гайзер

Сыктывкар

2011 вося урасьöм тöлысь 25 лун

31 №

Исакова 1 854 пас